
CONSILIUL LOCAL AL MUNICIPIULUI 

                  S I G H I Ş O A R A

H O T Ă R Â R E A   NR. 109

din 30 iunie 2011

privind aprobarea documentaţiei tehnico-economice în faza de proiect tehnic şi a valorii indicatorilor tehnico-economici pentru obiectivul

 parcul „Petöfi Sandor”

Consiliul Local al Municipiului Sighişoara; 


Având în vedere expunerea de motive a Primarului municipiului cu propunerea de aprobare a documentaţiei tehnico-economice în faza de proiect tehnic şi a valorii indicatorilor tehnico-economici pentru obiectivul parcul „Petöfi Sandor”;
Având în vedere Hotărârea Consiliului Local Sighişoara nr. 65/31.03.2011 privind aprobarea amenajării parcului “Petöfi Sandor”;

Având în vedere documentaţia tehnico-economică în faza de proiect tehnic pentru obiectivul de investiţie parcul “Petöfi Sandor”, situat în Sighişoara, în zona cuprinsă între Biserica Catolică şi Turnul Cismarilor;

Având în vedere procesul verbal nr. 12963/22.06.2011 al Comisiei tehnico-economice pentru analizarea documentaţiei tehnico-economice referitoare la obiectivul parcul “Petöfi Sandor”;  

Având în vedere prevederile art. 44 alin.(1) din Legea  nr. 273/2006 privind finanţele publice locale, cu modificările şi completările ulterioare, cu referire la cheltuielile de investiţii şi documentaţiile tehnico-economice;

Având în vedere avizul nr. 121/M/23.04.2008 al Ministerului Culturii şi Cultelor, Direcţia Monumentelor Istorice;

Având în vedere Raportul de specialitate al Arhitectului Şef cu propunerea de aprobare a documentaţiei tehnico-economice în faza de proiect tehnic şi a valorii indicatorilor tehnico-economici pentru obiectivul mai sus menţionat, îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;

 În baza art. 36 alin. (2) lit. “b” şi lit. “c”, alin. (4) lit. “d”, art. 45 alin. (3) şi art. 115, alin. (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare;

H OT Ă R Ă Ş T E:

Art. 1 Se aprobă documentaţia tehnico-economică în fază de proiect tehnic, anexă la prezenta şi aflată în păstrarea Compartimentului Urbanism, precum şi indicatorii tehnico-economici pentru obiectivul de investiţie parcul “Petöfi Sandor”, după cum urmează:

· Valoarea investiţiei de 272.862,24 (inclusiv TVA), din care C+M de 216.442,24               (inclusiv TVA).

· Suprafaţa amenjată de 1250 mp

· Zone verzi în suprafaţă de 495 mp

· Marcare zid istoric 44 ml

· Alei pietonale în suprafaţă de 510 mp

· Parcări 120 mp

· Mobilier urban 14 bănci

· Iluminat public 3 stâlpi

· Coşuri de gunoi 12 buc.

· Arbori 12 buc.

Art. 2 Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Economică şi Arhitectul Şef. 

PRESEDINTE DE SEDINTA, 






Gall Ernő









Contrasemneaza:






             


Secretarul municipiului,










Anca Fleşariu

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia economică ;

1 ex. Arhitect şef

9 ex.FA/FM

